ร้านนี้เป็นร้านที่ไม่ได้คาดคิดว่าจะแวะทาน แต่เพื่อนสนิทกล่าวถึงกิตติศัพท์จนทำให้อยากทานมาก
เพราะเพื่อนบอกว่าร้านนี้ อร่อย สด ราคาเบามาก เมื่อเทียบกับคุณภาพ เราก็รีบเลยสิค่ะ จะรออะไร
 
ร้านนี้ชื่อร้าน Saki sushi bar and teppanyaki
ที่ตั้ง : ร้านตั้งอยู่ซอยเพชรเกษม 55/2 อยู่หน้าปากซอยเลยคะ
บรรยากาศร้าน : ร้านด้านนอกจะดูเรียบๆ เป็นตึกแถว 1 คูหา ภายในร้านตกแต่งสไตล์ญี่ปุ่น มีที่นั่งประมาณ 20 -25 โต๊ะ ร้านดูสะอาด โล่ง ไฟสว่างไสวดีคะ
เมนูของทางร้าน : มีทั้งเมนู ปลาดิบ ซูชิ จานด่วน มีเป็นเซท พูดได้ว่าครบเรื่องอาหารญี่ปุ่นคะ
สำหรับวันนี้เอิร์นลองทาน
Salmon Sashimi ราคา 229-
เสริฟมาประมาณ 5 ชิ้น ลายสวยงามมากคะ แร่มาชิ้นใหญ่ พอทานเข้าไปถึงขั้นร้องว้าวกันเลยคะ เพราะว่าสดมาก แล้วที่ขอชื่นชมคือ วาซาบิดีงามมาก  เป็นวาซาบิสด สะใจจริงๆ คะ
- แซลม่อนโรลห่อข้าว ราคา 159 บาท
เสริฟมาประมาณ 6 ชิ้น สีสันชวนรับประทานสุดๆ ประทับใจมาก เพราะแซลม่อนชิ้นหนา ทำให้ทานแล้วรู้สึกว่าพอดีคำมากๆ คะ
- ยากิโซบะ 69 บาท
เมนูนี้เอิร์นว่ายังไม่ผ่านคะ เพราะคิดว่ามันและจืดเกินไป ต้องปรับอีกนิดคะ
- ชาเขียวเย็น ราคา 39 บาท ส่วนตัวคิดว่ารสชายังไม่หอมคะ จริงๆ ร้านอาหารญี่ปุ่นจะคาดหวังชาหอมๆ อร่อยๆ
- ซูชิปลาไหลย่าง ราคา 140 บาท
เสริฟมามี 2 คำ ปลาชิ้นใหญ่ดีคะ ย่างมาเนื้อหวานๆ อร่อยดี ไม่กริลมาจนสุกเกินไป
การบริการ : พนักงานสาขานี้บริการดี ประทับใจ เจ้าของร้านน่ารักดีคะ ยิ้มแย้ม แนะนำดี
สรุปโดยรวมหมดค่าเสียหายไป ราคา 1198 บาทคะ ถือว่าถูกมากเมื่อเทียบกับคุณภาพและปริมาณที่ได้รับ
ร้านนี้จัดว่าสด คุ้มค่ากับคุณภาพมากคะ